Sociālo tehnoloģiju augstskola
Sociālo tehnoloģiju augstskola (STA) bija 1991. gadā dibināta privāta augstskola, kas piederēja SIA "Sociālo tehnoloģiju augstskola". Tā likvidēta 2016. gada 13. aprīlī. Līdz 2006. gadam tā atradās Baltajā ielā 10, tad līdz 2015. gadam Bezdelīgu ielā 12, vēlāk Daugavgrīvas ielā 55. Augstskolas beidzēji varēja iegūt specializāciju nekustamā īpašuma pārvaldīšanā un apsaimniekošanā; uzņēmējdarbības ekonomikā, uzņēmējdarbības vadīšanā, apdrošināšanas pakalpojumu ekonomikā; profesionālajā tulkošanā (angļu/spāņu/vācu valodās) biznesā jomā un jurisprudencē; transporta pakalpojumu tiesiskā nodrošinājuma, mazā un vidējā biznesa tiesiskā nodrošinājuma jomā; kā arī privāttiesību studiju programmā. STA bija filiāle Daugavpilī.